KOMISIJOS REGLAMENTAS (EB) Nr. 1895/2004
2004 m. spalio 29 d.
atidarantis viešuosius vyno alkoholio pardavimus bioetanolio naudojimui Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ir ypač į jo 33 straipsnį,
kadangi:
(1)
Komisijos 2000 m. liepos 25 d. Reglamentu (EB) Nr. 1623/2000, nustatančiu išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais (2), be kita ko, nustatomos distiliavimo būdu pagal Reglamento (EB) Nr. 1493/1999 27, 28 ir 30 straipsnius gauto alkoholio ir intervencinių žinybų laikomų alkoholio atsargų realizavimo taisyklės.
(2)
Reikia pradėti viešąjį vyno alkoholio pardavimą naudojimui kuro sektoriuje Bendrijos viduje pagal Reglamento (EB) Nr. 1623/2000 92 ir 93 straipsnius, kad būtų sumažintos Bendrijos vyno alkoholio atsargos ir kad būtų iš dalies užtikrintas vadovaujantis Reglamento (EB) Nr. 1623/2000 92 straipsniu patvirtintų įmonių aprūpinimas atsargomis. Valstybių narių sandėliuojamas Bendrijos kilmės vyno alkoholio atsargas sudaro kiekiai, gauti iš 1987 m. kovo 16 d. Tarybos reglamento (EEB) Nr. 822/87 dėl bendro vyno rinkos organizavimo (3) 35, 36 ir 39 straipsniuose nurodyto distiliavimo, taip pat Reglamento (EB) Nr. 1493/1999 27, 28 ir 30 straipsniuose.
(3)
Nuo 1999 m. sausio 1 d., priėmus 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (4), pardavimo kaina ir garantijos turi būti išreiškiamos eurais, ir mokėjimai turi būti vykdomi eurais.
(4)
Atsižvelgiant į tai, kad yra sukčiavimo rizika pakeičiant alkoholį, reikėtų sustiprinti galutinės alkoholio paskirties kontrolę ir intervencinėms agentūroms turėtų būti leista prašyti pagalbos iš tarptautinių kontrolės institucijų bei vykdyti parduoto alkoholio patikrinimus, atliekant branduolinio magnetinio rezonanso tyrimus.
(5)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Alkoholio, skirto naudoti kuro sektoriuje Bendrijos viduje, viešuosiuose pardavimuose parduodamos septynios 100 % tūrinės koncentracijos partijos, kurių numeriai - 35/2004 EB, 36/2004 EB, 37/2004 EB, 38/2004 EB, 39/2004 EB, 40/2004 EB ir 41/2004 EB, o kiekiai - atitinkamai 100 000 hektolitrų, 50 000 hektolitrų, 50 000 hektolitrų, 100 000 hektolitrų, 100 000 hektolitrų, 50 000 hektolitrų ir 30 000 hektolitrų.
2. Minėtas alkoholis pagamintas distiliavimo būdu pagal Reglamento (EEB) Nr. 822/87 35 straipsnio bei Reglamento (EB) Nr. 1493/1999 27 ir 30 straipsnių reikalavimus ir laikomas Prancūzijos, Ispanijos bei Italijos intervencinių agentūrų.
3. Partijas sudarančių talpų vieta ir nuorodos, alkoholio kiekis kiekvienoje talpoje ir alkoholio savybės, kaip nurodyta šio reglamento priede.
4. Partijos skiriamos įmonėms, patvirtintoms pagal Reglamento (EB) Nr. 1623/2000 92 straipsnį.
2 straipsnis
Visa su viešuoju pardavimu susijusi informacija turi būti siunčiama į šį Komisijos skyrių:
Commission européenne
Direction générale de l'agriculture, unité D-4
Rue de la Loi/Wetstraat 200
B-1049
Bruxelles
Faksas: (32-2) 295 92 52
El. paštas: agri-d4@cec.eu.int
3 straipsnis
Viešieji pardavimai vyksta pagal Reglamento (EB) Nr. 1623/2000 92, 93, 94, 95, 96, 98, 100 ir 101 straipsnių nuostatas ir pagal Reglamento (EB) Nr. 2799/98 2 straipsnio nuostatas.
4 straipsnis
Vieno hektolitro 100 % tūrinės koncentracijos alkoholio viešųjų pardavimų kaina - 22 eurai.
5 straipsnis
Alkoholis turi būti atsiimtas ne vėliau kaip per aštuonis mėnesius nuo Komisijos sprendimo paskirti pardavimus paskelbimo dienos.
6 straipsnis
Už kiekvieną 100 % tūrinės koncentracijos alkoholio hektolitrą nustatomas 30 eurų sutarties įvykdymą užtikrinantis užstatas. Prieš bet kokį alkoholio paėmimą ir vėliausiai paėmimo orderio išdavimo dieną laimėtojomis paskelbtos konkurse dalyvavusios įmonės su konkrečia intervencine agentūra įformina sutarties įvykdymą užtikrinantį užstatą, kuriuo siekiama, kad tas alkoholis būtų naudojamas tik kaip bioetanolis kuro sektoriuje, jei dar nebuvo įformintas nuolatinis užstatas.
7 straipsnis
Pagal Reglamento (EB) Nr. 1623/2000 92 straipsnį patvirtintos įmonės gali gauti parduodamo alkoholio mėginius, sumokėjusios po 10 eurų už litrą, kreipdamosi į konkrečią intervencinę agentūrą per trisdešimt dienų nuo pranešimo apie viešąjį pardavimą paskelbimo. Šiam terminui pasibaigus, mėginius galima imti pagal Reglamento (EB) Nr. 1623/2000 98 straipsnio 2 ir 3 dalių nuostatas. Patvirtintoms įmonėms viename inde tiekiamas mėginių kiekis ribojamas iki penkių litrų.
8 straipsnis
Valstybių narių intervencinės žinybos, kuriose sandėliuojamas parduodamas alkoholis, įveda tam tikslui pritaikytą kontrolę, siekdamos išsiaiškinti, kokios rūšies alkoholis imamas galutiniam naudojimui. Tuo tikslu jos gali:
a)
remtis, mutatis mutandis, Reglamento (EB) Nr. 1623/2000 102 straipsniu;
b)
kontroliuoti kiekvieną mėginį, atlikdamos branduolinio magnetinio rezonanso tyrimus, kad patikrintų, kokios rūšies alkoholis imamas galutiniam naudojimui.
Išlaidas apmoka įmonės, kurioms buvo parduotas alkoholis.
9 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 29 d.